
ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2027380/3091/Α0024 (1) 

Ανάθεση της διαχείρισης του ΣΤ' Κρατικού Παιδικού Σταθμού 

Γαλατσίου στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη; 

1. Τις διατάξεις του από 20.1.1932 Π. Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α’ 175/24.10.1958) 
«Τροποποίηση του από 20.1.1932 Π. Δ/τος». 

3. Το Π. Δ/γμα αριθμ. 496/1974 «Περί Λογιστικού 
Ν.Π.Δ.Δ,-. 

4. Το Π. Δ/γμα αριθμ. 221/25.4.89 (ΦΕΚ 103/τ. Α7 
26.4.89) με το οποίο ιδρύθηκαν διάφοροι Κρατικοί Παιδικοί 
Σταθμοί μεταξύ των οποίων και ο ΣΤ' Κρατικός Παιδικός 
Σταθμός Γαλατσίου. 

5. Το έγγραφο της Τράπεζας της Ελλάδας αριθμ. 9422/ 
24.4.96 με το οποίο ζητεί την ανάθεση της Ταμειακής διαχεί¬ 
ρισης του ΣΤ' Κρατικού Παιδικού Σταθμού Γαλατσίου στην 
Τράπεζα Ελλάδος (Κεντρικό Κατάστημα), καθώς και το από¬ 
σπασμα Πρακτικού της υπ’ αριθμ. 1 βης/20.3.96 συνεδρία¬ 
σης του Δ.Σ. του ΣΤ’ Κρατικού Παιδικού Σταθμού Γαλατσίου. 

β. Την απόφαση του Υπουργού των Οικονομικών αριθμ. 


1092170/1378 /0006/15.10.91 (ΦΕΚ 846/τ.Β’/15.10.91) 
«Μεταβίβαση της Εξουσίας να υπογράφουν με εντολή 
Υπουργού στο Γεν. Γ ραμματέα, Γ εν. Διευθυντή, στους Προϊ¬ 
σταμένους Δ/νσεων, Τ μημάτων κ,λπ.». 

7, Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του ΣΤ' Κρατικού Παι¬ 
δικού Σταθμού Ν. Αττικής αλλά επιλύονται θέματα διαδικα¬ 
στικά, 

Η ταμειακή διαχείριση του ΣΤ' Κρατικού Παιδικού Σταθμού 
Γαλατσίου ν’ ασκείται από την Τράπεζα της Ελλάδας σύμ¬ 
φωνα με τις διατάξεις του από 20.1.1932 Π. Δ/τος «ώαχεί- 
ριση νομικών προσώπων από την Τράπεζα της Ελλάδας», 
όπούς αυτό τροποποιήθηκε με το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδος (Κεντρικό Κατάστημα). 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1996 

Με εντολή Υπουργού 

Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

-♦- 

Αριθ. 3422.27/26/96 <2) 

Αναπροσδιορισμός δικαιωμάτων Λιμενικών Ταμείων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Εχοντας υπόψη: 

1. Τις διατάξεις της παρ. 1 εδαφ. 7 του άρθρου 20 και 42 
του από 14.1.1939 Β. Δ/τος «Περί Κωδικοποιήσεως των περί 
Λιμενικών Ταμείων κειμένων διατάξεων» (ΦΕΚ 24Α'/ 
19.1.1939). 

2. Τις διατάξεις του άρθρ. 13 του Ν.Δ. 1116/1942 «Περί 
τροποποιήσεως και συμπληρώσεως του Ν.Δ, 390/1931» 
«Περί ρυθμίσεως της υπηρεσιακής καταστάσεως των υπαλ¬ 
λήλων και εργατών ΟΛΠ» ως και των «περί Λιμενικών Ταμεΐων 
κειμένων διατάξεων (ΦΕΚ 53Α/13.3.1942), που κυρώθηκε 
με την 306/1946 Π ,Υ.Σ, (ΦΕΚ 179Α /1946). 

3. Τις διατάξεις του άρθ. 7 πργ. 2 του Ν.Δ. 2721/1953 
(ΦΕΚ Α' 325) «Περί τροποποιήσεως και συμπληρώσεως των 
περί Λιμενικών Ταμείων κειμένων διατάξεων. 

4. Τις διατάξεις του άρθρ. 7 του Ν.Δ. 2942/1954 (ΦΕΚ 211 
Α/1954) «περί τροποποιήσεως και συμπληρώσεως των περί 
ΟΛΠ και Λιμενικών Ταμείων κειμένων διατάξεων». 

5. Τιςδ/ξειςτουάρθρ.4παραν. 2 του Ν.Δ. 158/1969 (ΦΕΚ 
Α' 63) -Περί τροποποιήσεως και συμπληρώσεως των περί Λι- 

μενικών Ταμείων κειμένων διατάξεων κ.λπ.). 

β. Τις διατάξεις τοϋ Π.Δ. 649/1977 «Περί μεταφοράς αρ¬ 
μοδιοτήτων εις το Υπουργείο Δημοσίων Έργων κ.λπ.) (ΦΕΚ 

212Α/1977). ^ . 

7. Τις διατάξεις του άρθρ. 31 του Ν. 1473/1984 «Ρυθμίσεις 
στην έμμεση φορολογία και άλλες διατάξεις» (ΦΕΚ 127Α / 

1984) άπως ισχύει μετά την αντικατάστασή του με το άρθρο 
42 του Ν. 2214/1994 «Αντικειμενικά σύστημα φορολογίας ει¬ 
σοδήματος και άλλες διατάξεις (ΦΕΚ 75Α71994). 

8. Τις διατάξεις του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 187Α /1985). 

9. Τις διατάξεις του Π.Δ. 79/88 «Περιορισμός συναρμοδιό- 
τητας του Υπουργού Εθνικής Οικονομίας κατά την έκδοση 
Διοικητικών Πράξεων» (ΦΕΚ 36Α/1988). 

10. Το γεγονός ότι με την απόφαση αυτή επέρχονται ουσια¬ 
στικές μειώσεις σε σχέση με τα τιμολόγια που εγκρίθηκαν με 
το αριθ. ΑΠ. 57898/380/8.9,94 έγγροφο του ΥΠΕΘΟ/Γεν. 
Δ/νση Οικονομικής Πολιτικής/Δ/νση Μακροοικονομικής Ανά¬ 
λυσης Τμήμα Τιμών όπως ισχύουν σήμερα. 

11. Την αριθ. 411 /24.1.1996 (ΦΕΚ 58Β/29.1.1996) Κοινή 
Απόφαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

12. Ότι από τις διατάξεις της απόφασης αυτής δεν προκα- 
λεΐται δαπάνη σε βάρος του Κρατικού Προϋπολογισμού και 
των Προϋπολογισμών των Ν.Π.Δ.Δ, (Λιμενικών Τα μεΐων), 
αποφασίζουμε: 

1. Τα υπέρ των Λιμενικών Ταμείων ανταποδοτικά δικαιώ¬ 
ματα προσόρμισης (ελλιμενισμού), παραβολής και πρυμνοδέ- 
τησης των τουριστικών πλοίων αναψυχής επαγγελματικών και 
ιδιωτικής χρήσης του Ν. 438/76 καθώς επίσης και των επαγ¬ 
γελματικών και ερασιτεχνικών αλιευτικών σκαφών ανεξαρτή¬ 
τως μεγέθους, επανακαθορίζονται ως ακολούθως: 

Α. ΤΕΛΗ ΠΡΟΣΟΡΜΙΣΗΣ (ΕΛΛΙΜΕΝΙΣΜΟΥ) 

1. Επαγγελματικά αλιευτικά (Α/Κ - Π/Κ) μήκους μέχρι 5 μέ¬ 
τρα. 

5 δραχμές σνά μέτρο μήκους ημερησίως. 

2. Επαγγελματικά αλιευτικά σκάφη (Α/Κ - Π/Κ) μήκους άνω 
των 5 μέτρων. 

10 δραχμές ανά μέτρο μήκους ημερησίως. 

3. Επαγγελματικά πλοία αναψυχής (Ε/Γ - Τ/Ρ) του Ν. 
438/76 ανεξαρτήτως μεγέθους. 

20 δραχμές ανά μέτρο ημερησίως. 

4. Σκάφη αναψυχής ιδιωτικής χρήσης χωρίς χώρους ενδιαί¬ 
τησης και σκάφη ερασιτεχνικής αλιείας μέχρι 5 μέτρα. 

5 δραχμές ανά μέτρο ημερησίως. 

5. Σκάφη αναψυχής ιδιωτικής χρήσης χωρίς χώρους ενδιαί¬ 
τησης και σκάφη ερασιτεχνικής αλιείας άνω των 5 μέτρων. 

10 δραχμές ανά μέτρο ημερησίως. 

6. Πλοία αναψυχής ιδιωτικής χρήσης ανεξαρτήτως μεγέ¬ 
θους με χώρους ενδιαίτησης. 

β. 1. Με ελληνική σημαία ή με σημαία κράτους μέλους της Ευ- 
ρωπΛικής Ένωσης, της Κύπρου και χωρών Ευρωπαϊκής Ζώ¬ 
νης Ελευθέρων συναλλαγών πλην Ελβετίας (Ν. 2155/93). 

50 δραχμές ανά μέτρο ημερησίως. 

6.2. Με σημαία οποιασδήποτε χώρας που δεν εμπίπτει 
στην κατηγορίας β. 1.100 δρχ. ανά μέτρο ημερησίως. 

Β. ΤΕΛΗ ΠΡΥΜΝΟΔΕΤΗΣΗΣ 

Τα τέλη προσόρμισης προσαυξημένα κατά 20%, οις ακο¬ 
λούθως: , ^ Λ. 

1. Επαγγελματικά αλιευτικά (Α/Κ - Π/Κ) μήκους μέχρι 5 μέ¬ 
τρα. 

6 δραχμές ανά μέτρο μήκους ημερησίοχ;. 

2. Επαγγελματικά αλιευτικά σκάφη (Α/Κ - Π/Κ) μήκους άνω 
των 5 μέτρων. 

12 δραχμές ανά μέτρο μήκους ημερησίως. 

3. Επαγγελματικά πλοία αναψυχής (Ε/Γ - Τ/Ρ) του Ν. 


438/76 ανεξαρτήτως μεγέθους. 

24 δραχμές ανά μέτρο ημερησίως. 

4. Σκάφη αναψυχής ιδιωτικής χρήσης χωρίς χώρους ενδιαί¬ 
τησης και σκάφη ερασιτεχνικής αλιείας μέχρι 5 μέτρα. 

β δραχμές ανά μέτρο ημερησίως. 

5. Σκάφη αναψυχής ιδιωτικής χρήσης χωρίς χώρους ενδιαί¬ 
τησης και σκάφη ερασιτεχνικής αλιείας άνω των 5 μέτρων. 

12 δραχμές ανά μέτρο ημερησίως, 

6. Πλοία αναψυχής ιδιωπκής χρήσης ανεξαρτήτως μεγέ¬ 
θους με χώρους ενδιαίτησης. 

β. 1. Με ελληνιισ^ σημαία ή με σημαία κράτους μέλους της Ευ¬ 
ρωπαϊκής Ένωσης, της Κύπρου και χωρών Ευρωπαϊκής Ζώ¬ 
νης Ελευθέρων συναλλαγών πλην Ελβετίας (Ν. 2155/93). 

60 δραχμές ανά μέτρο ημερησίως. 

6.2. Με σημαία οποιασδήποτε χώρας που δεν εμπίπτει 
στην αμέσως παραπάνω κατηγορία I. 

120 δραχμές ανά μέτρο ημερησίως. 

Τα ανωτέρω τέλη πρυμνοδέτησης καταβάλλουν και τα 
πλοία που παραβάλουν σε ντάνα πλην του πρώτου παραβε¬ 
βλημένου που καταβάλλει πλήρη τέλη παραβολής. 

Γ. ΤΕΛΗ ΠΛΕΥΡΙΣΕΩΣ (ΠΑΡΑΒΟΛΗΣ) 

Τα τέλη προσόρμισης προσαυξημένα κατά 50%, ως ακο¬ 
λούθως: 

1. Επαγγελματικά αλιευτικά (Α/Κ - Π/Κ) μήκους μέχρι 5 μέ¬ 
τρα. 

7.5 δραχμές ανά μέτρο μήκους ημερησίως, 

2. Επαγγελματικά αλιευτικά σκάφη (Α/Κ - Π/Κ) μήκους άνω 
των 5 μέτρων. 

15 δραχμές ανά μέτρο μήκους ημερησίως. 

3. Επαγγελματικά πλοία αναψυχής (Ε/Γ - Τ/Ρ) του Ν. 
438/76 ανεξαρτήτως μεγέθους. 

30 δραχμές ανά μέτρο ημερησίως. 

4. Σκάφη αναψυχής ιδιωτικής χρήσης χωρίς χώρους ενδιαί¬ 
τησης και σκάφη ερασιτεχνικής αλιείας μέχρι 5 μέτρα. 

7.5 δραχμές ανά μέτρο ημερησίως. 

5. Σκάφη αναψυχής ιδκιπικής χρήσης χωρίς χώρους ενδιαί¬ 
τησης και σκάφη ερασπεχνικής αλιείας άνω των 5 μέτρων. 

15 δραχμές ανά μέτρο ημερησίως. 

6. Πλοία αναψυχής ιδιωτικής χρήσης ανεξαρτήτως μεγέ¬ 
θους με χώρους ενδιαίτησης. 

6.1. Με ελληνική σημαία ή με σημαία κράτους μέλους της Ευ¬ 
ρωπαϊκής Ένοίσης, της Κύπρου και χωρών Ευρωπαϊκής Ζώ¬ 
νης Ελευθέρων συναλλαγών πλην Ελβετίας (Ν. 2155/93). 

75 δραχμές ανά μέτρο ημερησίως. 

6.2. Με σημαία οποιασδήποτε χώρας που δεν εμπίπτει 
στην αμέσως παραπάνω κατηγορία I. 

150 δραχμές ανά μέτρο ημερησίως. 

2. Στα τέλη προσόρμισης. πρυμνοδέτησης και πλεύρισης 
εάν καταβληθούν προκαταβολικά παρέχεται έκπτωση: 

α. 20% εάν προκαταβληθούν για ένα μήνα, 
β. 30% εάν προκαταβληθούν για ένα εξάμηνο και 
γ. 40% εάν προκαταβληθούν για ένα έτος. 

3. Τα ετήσια τέλη προσόρμισης ισχύουν για όλους τους λι¬ 
μένες. εκτά: Πειραιά και Θεσσαλονίκης. 

4. Τα τέλη προσόρμισης - πρυμνοδέτησης και πλεύρισης 
για τα πρώτα 5 (πέντε) μέτρα των επαγγελματικών αλιευτικών 
της κατηγορίας 

1. (2) και των σκαφών της κατηγορίας 1 (5) υπολογίζονται 
με το τιμολόγιο της κατηγορίας 1. (1) και 1. (4) αντίστοιχα και 
για τα υπόλοιπα, άνω των 5 μέτρων, τα τέλη υπολογίζονται με 
το τιμολόγια της κατηγορίας 1 .(2) και 1 .(5) αντίστοιχα. 

5. Σκάφη για τα οποία έχουν προκαταβληθεί μηνιαία, εξα¬ 
μηνιαία ή ετήσια τέλη προσόρμισης καταβάλλουν σε περί¬ 
πτωση πλεύρισης ή πρυμνοδέτησης στο λιμάνι που καταβλή¬ 
θηκαν τα ως δνω τέλη προσόρμισης. μόνο την διαφορά με- 

ταξύ των τελών προσόρμισης και πρυμνοδέτησης ή πλεύρι- 
σης αντίστοιχα. Η ρύθμιση αυτή δεν έχει εφαρμογή στις περι- 
τττώσεις που τα σκάφη αυτά πλευρίζουν ή πρυμνοδετούν σε 
λιμάνι άλλο από εκείνο στο οποίο ίό(ουν προκαταβληθεΐ τα 
εά^σια τέλη προσόρμισης. 

6. Ναυταθλητικά σκάφη καθώς και σκάφη αναψυχής ιδιωτι¬ 
κής χρήσης που συμμετέχουν σε ναυταθλητικούς αγώνες 
απαλλάσσονται των καθοριζόμενων με την παρούσα από¬ 
φαση τελών προσόρμισης, πλεύρισης ή πρυμνοδέτησης κατά 
την διάρκεια των αγώνων αυτών. 

7. Από την έναρξη ισχύος της παρούσης καταργούνται οι 
προγενέστερες όμοιες αποφάσεις που ρυθμίζουν διαφορε¬ 
τικά τα θέματα της απόφασης αυτής. 

8. Η ισχύς της απόφασης αυτής να αρχίζει 15 ημέρες από 
την δημοσίευσή της. 

Η απόφαση αυτή νο δημοσιευθεΐ στην Εφημερίδα της Κυ- 
βερνήσεως. 

Πειραιάς, 30 Απριλίου 1 Θ9β 
οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΟΡΠΟΣ ΑΝΩΜΕΡ1ΤΗΣ ΚΟΣΜΑΣ ΣΦΥΡΙΟΥ 

- 

Αριθ. 4330 

Κατάρτιση και ψήφιση του Οργανισμού Εσωτερικής Υπηρε¬ 
σίας του Συμβουλίου Περιοχής της 2ης Εδαφικής Περιφέ¬ 
ρειας νήσου Ρόδου. 

Ο ΠΕΡΙΦΕΡΕΙΑΚΟΣ ΔΙΕΥΘ. Ν. ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/82 «Περί κυ- 
ρώσεοις του Κώδικος περί καταστάοεως προσωπικού Οργα¬ 
νισμών Τοπικής Αυτοδιοίκησης», σε συνδυασμό με τις όμοιες 
του άρθρου 214 του Π. Δ/τος 410/95. 

2. Τις όμοιες του Ν. 1586/86 -βαθμολογική διάρθρωση των 
θέσεων του Δημοσίου Ν.Π.Δ.Δ. και Ο.Τ.Α. και άλλες διατά¬ 
ξεις» 48 Ν. 2218/94 και 5 παρ. 16 Ν. 2307/95. 

3. Την οικονομική κατάσταση του και τις πραγματικές ανά¬ 
γκες σε προσωπικό αυτού όπως προκύπτουν από τα στοιχεία 
του φοκέλλου. 

4. Την σύμφωνη γνωμοδότηση του Υπηρεσιακού Συμβου¬ 
λίου, του άρθρου 37 του Ν. 2190/94, που διατυπώθηκε στο 
αρ. 1/96 πρακτικό του, θέμα 1ο. 

5. Την αριθμ. 2/96 απόφαση του Διοικητικού Συμβουλίου 
του Συμβουλίου περιοχής 2ης εδαφικής Περιφέρειας νήσου 
Ρόδου, περί κατάρτισης και ψήφισης ΟΕΥ του, αποφασί¬ 
ζουμε: 

Εγκρίνουμε την αριθμ. 2/1996 απόφαση του Διοικητικού 
Συμβουλίου του Συμβουλίου περιοχής 2ης εδαφικής περιφέ¬ 
ρειας νήσου Ρόδου με την οποία καταρτίζεται και ψηφίζεται ο 
Οργανισμός Εσωτερικής Υπηρεσίας τσυ ως εξής: 

■Αρθρο 1 

Διάρθρωση υπηρεσιών 

1. Γραφείο Διοικητικού - Οικονομικού και εξυπηρέτηση του 
πολίτη 

2. Τμήμα παροχής Υπηρεσιών, 
α) Υπηρεσία καθαριότητας 

β) Γραφείο Πολιτισμού - Αθλητισμού 
γ) Γραφείο στήριξης Πρωτογενούς τομέα 
3) Τμήμα Τεχνικής Υποστήριξης 

α) Γραφείο εκπόνησης και επίβλεψης μελετών τεχνικών 
έργων. 

β) Γραφείο Συντήρησης και Λειτουργίας Τεχνικής Υποδο¬ 
μής· 


γ) Γραφείο Προστασίας Περιβάλλοντος. 

4. Γραφείο Προγραμματισμού και Σχεδιαομού της Ανάπτυ¬ 

ξης. 

Άρθρο 2 

Στελέχωση ΟΕΥ κατά κατηγορία και Κλάδο Προσωπικού. 

1) Γραφείο Διοικητικού - Οικονομικού και εξυπηρέτηση του 
πολίτη. 

Ένας (1) ΠΕΙ Διοικητικός 
Ένας (1) ΔΕΙ 4 Ελεγκτής Εσόδων 
Ένας (1) ΔΕΙ 5 Εισπράκτορας 
Δύο (2) ΔΕΙ Διοικητικοί 

2. Τμήμα Παροχής Υπηρεσιών 
Υπηρεσία Καθαριότητας 

Ένας (1) ΔΕ29 Οδηγός αυτοκινήτων 
Ένας (1) ΔΕ28 Χειριστής μηχανημάτων έργων 
Τέσσερις (4) ΥΕ16 Προσωπικό Καθαριότητος 
Γραφείο Πολιτισμού - Αθλητισμού 
Ένας (1) Διοικητικός 

3. Τμήμα Τεχνικής Υποστήριξης 

Γραφείο Εκπόνησης και Επίβλεψης μελετών τεχνικών έρ¬ 
γων 

Ένας (1) ΠΕ3 Πολιτικός Μηχανικός ή ΠΕ4 Αρχιτεκτόνων 
Μηχανικός 

Ένας(1) ΠΕ5 Μηχανολόγος Ηλεκτρολόγος Μηχανικός 
Ένας (1) ΤΕ3 Τεχνολόγος Πολιτικός Μηχανικός ή ΤΕ5 Τε¬ 
χνικός Τοπογράφος Μηχανικός 
Ένας (1) ΔΕ5 Δομικών έργων 

Γραφείο Συντήρησης και Λεπουργίας Τεχνικής Υποδομής 

Ένας (1) ΔΕ24 Ηλεκτρολόγος 

Ένας (1) ΔΕ30 Τεχνίτης Υδραυλικός 

Γραφείο Προστασίας Περιβάλλοντος 

Δύο (2) ΔΕ23 Ειδικό Προσωπικό 

Γραφείο Στήριξης Πρωτογενούς Τομέα 

Ένας (1) ΠΕ9 Γεωπόνος ή ΤΕ13 Τεχνολόγος Γεωπόνος 

Ένας (1) ΥΕΙΘ Επιμέλειας κήπων 

4. Γραφείο Προγραμματισμού και Σχεδιασμοΰ της ανάπτυ¬ 

ξης 

Ενας (1) ΠΕ Οικονομολόγος 
Εισαγωγικός και Καταληκτικός βαθμός 

1. Εισαγωγικός βαθμός των Υπαλλήλων των κλάδων Πανε¬ 
πιστημιακής, Τεχνολογικής και Δευτεροβάθμιας Εκπαίδευ¬ 
σης ορίζεται ο βαθμός Δ και καταληκτικός ο βαθμός Α’, 

2. Εισαγωγικός βαθμός των Υπαλλήλων των κλάδων Υπο¬ 
χρεωτικές Εκπαίδευσης ορίζεται ο Ε και καταληκτικός ο βαθ¬ 
μός Β. 

Άρθρο 3 

Αντικείμενα και Αρμοδιότητες Υπηρεοιών 
1. Γραφείο Διοικητικού - Οικονομικού και εξυπηρέτησης 
του πολίτη. 

1. Γραφείο Διοικητικού - Οικονομικού 
Στην αρμοδιότητα του Γ ραφείου ανήκουν τα αφορώντα στο 
προσωπικό, στην Γραμματειακή υποστήριξη του Συμβουλίου 
Περιοχής και στα Οικονομικά του Συμβουλίου Περιοχής. 
Αναλυτικότερα: 

1. Διεξάγει την προσωπική αλληλογραφία του Προέδρου 
του Συμβουλίου Περιοχής και τηρεί το Αρχείο αυτής. 

2. Τηρεί ιδιαίτερο Πρωτόκολλο εισερχομένων και εξερχο- 
μένων εγγράφων, τα οποία διεκπεραιώνει στις αρμόδιες υπη¬ 
ρεσίες. 

3. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και Πολί¬ 
τες. 

4. Τηρεί Ημερολόγιο των προσωπικών επαφών του Προέ¬ 
δρου εντός και εκτός Συμβουλίου Περιοχής. 

5. Παραλαμβάνει από τους υπηρεσιακούς παράγοντες τους 
φακέλλους των εγγράφων που πρέπει να υπογράφουν από 
τον Πρόεδρο. 

6. Παρακολουθεί όλη τη δραστηριότητα του Συμβουλίου 
Περιοχής. 

7. Αναλαμβάνει τη ουγγραφή των κειμένων και των επιστο¬ 
λών του Προέδρου. 

8. Αναλαμβάνει τη δακτυλογράφηση και διεκπεραίωση της 
αλληλογραφίας των Υπηρεσιών του Συμβουλίου Περιοχής. 

9. Φροντίζει για τη δημοσίευση των διακηρύξεων και των 
ανακοινώσεων των Υπηρεσιών του Συμβουλίου Περιοχής. 

10. Παραλαμβάνει τον ημερήσιο και περιοδικό τύπο, καθώς 
και όλα τα έντυπα που αποστέλλονται στο Συμβούλιο Περιο¬ 
χής- 

11. Επιμελείται της καθημερινής αποδελτίωσης του ι υ- 
που. 

12. Είναι υπεύθυνο για την εφαρμογή όλων των νόμων και 
διαταγμάτων Που αφορούν στο πόσης φύσεως προσωπικό 
του Συμβουλίου Περιοχής και ασκεί της αρμοδιότητες που 
απορρέουν από τον Κώδικα κατάστασης Δημοτικών και Κοι¬ 
νοτικών Υπαλλήλων (Ν. 1188/81). 

13. Τηρεί Μητρώο, ευρετήριο και τους ατομικούς φακέλ¬ 
λους του νόμιμου και με σχέση εργασίας Ι.Δ. προσωπικού. 

14. Συντάσσει και θεωρεί τα πόσης φύσεως μισθοδοτικά 
στοιχεία όλου του προσωπικού και τα προωθεί αρμοδίως για 
τη σύνταξη των μισθοδοτικών καταστάσεων. 

15. Εφαρμόζει το Πειθαρχικό Δίκαιο του Οργανισμού Εσω¬ 
τερικής Υπηρεσίας. 

16. Εκδίδει τα πιστοποιητικά και τις βεβαιώσεις του προσω¬ 
πικού για την υπηρεσιακή του κατάσταση. 

17. Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπα^ήλων του Συμβουλίου Περιοχής, που 
φεύγουν από την Υπηρεσία, καθώς και την αναγνώριση και 
εξαγορά της προϋπηρεσίας τους, όποκ; και κάθε υπόθεση 
που έχει σχέση με τη συνταξιοδότηση του Ι.Δ. προσωπικού 
και την καταβολή της προβλεπόμενης από το νόμο αποζημίω- 

18. Ελέγχει και παρακολουθεί τα αφορωντα στην τήρηση 
του κανονικού ωραρίου εργασίας. 

19. Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση τσυ προσωπικού και το ενημερώνει 
για τα προγράμματα επιμόρφωσής του. 

20. Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

21. Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

22. Εισηγείται στον Πρόεδρο για τα προσωπικά αιτήματα 
των Υπαλλήλων. 

23. Παρακολσυθεί τη μισθοδοτική κατάσταση όλων των ερ- 
γαζομένων-στσ Συμβούλιο Περιοχής και εκδίδει τις σχετικές 
βεβαιώσεις και πιστοποιητικά οπότε ζητούνται. 

24. Τηρεί βοηθητικούς φακέλους και βιβλία που κατά την 
κρίση του προϊσταμένου είναι αναγκαία για την εύρυθμη λει¬ 
τουργία του Τ μήματος. 

25. Καταρτίζει σε συνεργασία με τις αρμόδιες υπηρεσίες 
του Συμβουλίου Περιοχής τον Προϋπολογισμό Εσόδων - Εξό¬ 
δων και τον υποβάλλει έγκαιρα αρμοδίως. 

26. Παρακολουθεί την πορεία εκτέλεσης του Προϋπολογι¬ 
σμού Εσόδων - Εξόδων, εισηγείται την αναμόρφωσή του. την 
εφαρμογή νέων εσόδων και τη χορήγηση συμπληρωματικών 
πιστώσεων. 

27. Συγκεντρώνει και εντάσσει στο Μηχανογραφικό σύ¬ 
στημα άλα τα στοιχεία του Προϋπολογισμού. 


28. Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για την σύνταξη εκθέσεων 
δαπανών, όταν οι εγκεκριμένες απορροφώνται. 

29. Τηρεί Αρχείο ετήσιων απολογισμών Εσόδων - Εξόδων 
του Συμβουλίου Περιοχής σύμφωνα με τα απολογιστικά στοι¬ 
χεία που συντάσσει το Ταμείο. 

30. Προγραμματίζει και παρακολουθεί την πορεία των Εσό¬ 
δων - Εξόδων του Προϋπολογισμού και εισηγείται τη σωστή 
κατανομή των πιστώσεων και την κίνηση του χρέους και της 
περιουσίας γενικά. 

31. Συγκεντρώνει στατιστικά στοιχεία που αναφέρ<^αι γε¬ 
νικά στα οικονομικά ζητήματα που αφορούν το Συμβούλιο Πε¬ 
ριοχής και είναι χρήσιμα για τις προβλέψεις του Προϋπολογι¬ 
σμού. 

32. Παρακολουθεί τα εγκεκριμένα δάνεια του Συμβουλίου 
Περιοχής και τηρεί πίνακες ετησίων τοκοχρεωλυτικών δό¬ 
σεων για κάθε περίπτωση ενημερώνοντας πάντοτε το Ταμείο 
του Συμβουλίου Περιοχής. 

33. Εισηγείται την αναμόρφωση του Προϋπολογισμού με 
την εγγραφή νέων εσόδων και τη χορήγηση συμπληρωματι¬ 
κών και εκτάκτων πιστώσεων. 

34. Επιμελείται της ασφάλισης των κινητών και ακινήτων 
του Συμβουλίου Περιοχής. 

35. Φροντίζει για την υπογραφή των Χρηματικών Ενταλμά¬ 
των από τον Πρόεδρο, την καταχώρησή τους στο μηχανογρα¬ 
φικό σύστημα και την αρχειοθέτηση των ΧΕΠ με τα δικαιολο- 
γητικά τους. 

36. Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστιοσης για τη δυνα¬ 
τότητα έκδοσης ΧΕΠ. 

37. Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίας του Συμβουλίου Περιοχής και προσπαθεί να επι¬ 
τυγχάνει τη συμφερότερη τιμή με την παρακολούθηση των τι¬ 
μών της αγοράς, χωρίς να παραγνωρίζει την ποιότητα του 
προς προμήθεια υλικού 

38. Μεριμνά για την έκδοση των σχετικών εντολών προμη¬ 
θειών. τη σύνταξη των πρωτοκόλλων παραλαβής του πόσης 
φύσης υλικού των έργων και την υπογραφή τους από τις αντί¬ 
στοιχες Επιτροπές παραλαβής, τη φύλαξη του υλικού στην 
αποθήκη του Συμβουλίου Περιοχής και την καταχώρησή του 
στα οικεία βιβλία αποθήκης. 

39. Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

40. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντίστοιχα 
βιβλία. 

41. Διενεργεί κάθε πράξη σχετική με τη διαχείριση του υλι¬ 
κού. τη φύλαξή του στις αποθήκες και πι διάθεσή του βάσει 
διατακτικών της αρμόδιας υπηρεσίας. 

42. Μεριμνά για την έγκαιρη ανανέωση των υλικών που 
πρόκεπαι να εξαντληθούν. 

43. Διαβιβάζει στο Γενικό Χημείο του Κράτους για έλεγχο 
και αξιολόγηση τα είδη για τα οποία υπάρχουν ειδικοί όροι στις 
σχετικές συμβάσεις. 

44. Διεξάγει δημοπρασίες ή πρόχειρους διαγωνισμούς, με¬ 
ριμνά για τη δημοσίευση στον ημερήσιο τύπο των όρων διακή¬ 
ρυξης με καθορισμό της ημερομηνίας διεξαγωγής της δημο¬ 
πρασίας. 

45. Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους παρακολουθεί την 
τήρηση των όρων των συμβάσεων, για την παράδοση των υλι¬ 
κών μέσα στις οριζόμενες προθεσμίες και την επιβολή ποινι¬ 
κής ρήτρας σε περίπτωση εκπροθέσμων παραδόσεων όπως 
καθορίζεται στις συμβάσεις ή τις διακηρύξεις. 

46. Παραλαμβάνει πς εγγυητικές επιστολές από τους προ¬ 
μηθευτές και μεριμνά για την επαιΛληψη δημοπρασίας όταν 

η πρώτη αποβεΙ άκαρπος. 

47. Ελέγχει του χρηματικούς τίτλους που διαβιβάζονται στο 
Ταμείο απά τις αρμόδιες υπηρεσίες και εκδίδει τα αποδει¬ 
κτικά παραλαβής εισπρακτέων εσόδων. 

48. Ενεργεί πριν από κάθε χρηματική κατάθεση εκ μέρους 
των εισπρακτόρων, έλεγχο των διπλοτύπων εισπράξεων, πα- 
ραλαμβάνει τις εισπράξεις κ.λπ. 

49. Εκδίδει τα γραμμάτια εισπράξεως των διαφόρων εσό¬ 
δων. 

50. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπράξε&ις 
κατά των οφειλετών. 

51. Επιμελείται την αναγκαστική είσπραξη των οφειλών και 
τηρεί τα από το νόμο προβλεπόμενα βιβλία καταχωρήσεως 
κατασχέσεων κ.λπ. 

52. Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

53. Τηρεί όλα τα από το νόμο προβλεπόμενα λογιστικά βι¬ 
βλία εσά^ν κ.λπ. 

54. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων κάι βάσει αυτών, προέρχεται 
στην πληρωμή των δικαιούχων σύμφωνα με τις οικείες διατά¬ 
ξεις περί λογιστικού των Δήμων και Κοινοτήτων. 

55. Τηρεί τα προβλεπόμενα από το νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατιστι¬ 
κούς πίνακες που υποβάλλονται στις Δημόσιες Υπηρεσίες, 
συγκεντρώνει τα στοιχεία που απαιτούνται για τον ετήσιο 
απολογισμό εξόδων και καταρτίζει τον απολογισμό αυτό. 

56. Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

57. Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

58. Ενεργεί την πίστωση των πληρωοάντων οφειλετών 
στους οικείους χρηματικούς καταλόγους και βεβαιώνει την 
ενέργεια αυτή στον καθένα από τα οικεία αποσπάσματα των 
καταλόγων. 

59. Έχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών του Συμβουλίου 
Περιοχής και επιβλέπει τη σωστή και αποτελεσματική λει¬ 
τουργία των εγκατεστημιένων υπολογιστών στις Υπηρεσίες 
αυτές. 

60. Παρακολουθεί, μελετά και αναλύει τα στατιστικά στοι¬ 
χεία των Υπηρεσιών του Συμβουλίου Περιοχής αλλά όσων άλ¬ 
λων προέρχονται από διάφορες πηγές πληροφόρησης, με 
αποκλειστική εντολή του Προέδρου. 

61. Παρέχει πληροφορίες, πίνακες και ότι άλλο στατιστικό 
στοιχείο ήθελε ζητηθεί από τις υπηρεσίες του Συμβουλίου 
Περιοχής και μόνο για τις δικές τους ανάγκες. 

62. Ακόμα ενημερώνει τους πολίτες για τα δικαιώματά τους 
και τις ενέργειες που απαιτούνται για τη διεκπεραίωση των 
υποθέσεών τους και τους εφοδιάζει με τα απαραίτητα πληρο¬ 
φοριακά στοιχεία και τα διαθέσιμα έντυπα που έχουν θέσει 
στη διάθεσή του οι Δημόσιες Υπηρεσίες και οι ΟΤΑ μέλη του. 

63. Κατευθύνει τους πολίτες στη διεκπεραίωση των υπο¬ 
θέσεών τους, και τους συμβουλεύει για την καλλίτερη αντιμε¬ 
τώπιση των προβλημάτων τους. 

64. Κατευθύνει και οργανώνει την επικοινωνία των πολιτών 
με τις Υπηρεσίες του Συμβουλίου Περιοχής. 

65. Δέχεται υποδείξεις και προτάσεις για αλλαγές, που 
συμβάλουν στη βελτίωση της λειτουργίας του Συμβουλίου 
Περιοχής και λήψη μέτρων που τους αφορά στα πλαίσια της 
γενικότερης προσπάθειας σχεδιαομού για την ανάπτυξη. 

2. ΤΜΗΜΑ ΠΑΡΟΧΗΣ ΥΠΗΡΕΣΙΩΝ 

Τα ΑνπκεΙμενα και Αρμοδιότητες του Τμήματος αυτού εί¬ 
ναι τα κάτωθι; 


α) Υπηρεσία Καθαριότητας 

1. Κατάρπση, επίβλεψη εφαρμογής και εφαρμογή λεπτο¬ 
μερών προγραμμάτων καθαρισμού των κοινόχρηστων χώρων, 
αποκομιδής, μεταφοράς και απόρριψης των συνήθων απορ¬ 
ριμμάτων και καθορισμός προϋποθέσεων υλοποίησης του 
προγράμματος (τεχνικός εξοπλισμός, εργαλεία, ανθρώπινο 
δυναμικό κατά ειδικότητες κ.λπ.). 

2. Συγκρότηση, οργάνωση, συντονισμός και γενικά διοί¬ 
κηση του Συνεργείου Καθαριότητας σύμφωνα με το αντικεί¬ 
μενό του. 

3. Εκτέλεση εργασιών καθαριότητας τύ>ν κοινόχρηστοιν χώ¬ 
ρων μέσα στην περιφέρεια του Συμβουλίου Περιοχής (δρόμοι, 
πλατείες, ακτές, χείμμαροι, πάρκα κ.λπ.). 

4. Εκτέλεση εργασιών αποκομιδής, μεταφοράς και απόρρι¬ 
ψης απορριμμάτων (προερχόμενο από οικίες, καταστήματα, 
επιχειρήσεις, κοινόχρηστους χώρους). 

β) Γραφείο Πολιτισμού - Αθλητισμού. 

1. Μεριμνά για την συγκέντρίιίση και επεξεργασία στοι¬ 
χείων που αφορούν την υφιστάμενη κατάσταση στην περιοχή 
του Συμβουλίου Περιοχής στον Τομέα του πολιτισμού, ελεύ¬ 
θερου χρόνου, αναψυχής και Αθλητισμού. 

2. Προγραμματίζει υλοποιεί και συντονίζει εκδηλώσεις πο¬ 
λιτιστικού και αθλητικού περιεχομένου από το Συμβούλιο Πε¬ 
ριοχής σε συνεργασία και με πολιτιστικούς και Αθλητικούς 
φορείς της περιοχής. 

Γ) Γραφείο Στήριξης Πρωτογενούς Τομέα. 

1. Σχεδιάζει εκπονεί και υλοποιεί προγράμματα ανάπτυξης 
του πρωτογενούς τομέα Εθνικών και Ευρωπαϊκών πόρων. 

2. Παρέχει συμβουλευτική υποστήριξη στους εργαζομέ¬ 
νους και επιχειρηματίες του πρωτογενούς τομέα για την βελ¬ 
τίωση και ανάπτυξη της παραγωγής τους. 

3. Παρέχει πληροφορίες για τα μέτρα στήριξης του κράτους 
και της Ευρωπαϊκής Ένωσης για τον πρωτογενή τομέα. 

3. ΤΜΗΜΑ ΤΕΧΝΙΚΗΣ ΥΠΟΣΤΗΡΙΞΗΣ 

Στα αντικείμενα και αρμοδιότητες του τομέα αυτού ισχύουν 
τα κάτωθι: 

α) Γραφείο Εκπόνησης και επίβλεψης μελετών τεχνικών 
έργων. 

1. Εισηγείται για την σκοπιμότητα ανάθεσης συγκεκριμέ¬ 
νων μελετών τεχνικών σε τρίτους εκτός του Συμβουλίου Πε¬ 
ριοχής (προμελέτες, προκαταρκτικές μελέτες, οριστικές με¬ 
λέτες, μελέτες εφαρμογής). Καταρτίζει προδιαγραφές μελε¬ 
τών και τήρηση των διαδικασιών ανάθεσης συγκεκριμένων 
μελετών σε τρίτους (Σύνταξη διακηρύξεων, τευχών προδια¬ 
γραφών, αξιολόγηση εκδηλώσεων ενδιαφέροντος, εισήγηση 
σχετικών αποφάσεων, σύνταξη συμβάσεοιν κ.λπ.). 

2. Παρακολουθεί την εκπόνηση μελετών τεχνικών έργων 
που ανατίθενται σε τρίτους, την τήρηση των διαδικασιών 
ελέγχου και παραλαβής των Μελετών από ποιοτικής και συμ- 
βαπκής άποψης. 

3. Συντάσσει τεχνικές μελέτες είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν σε 
τρίτους, στις περιπτώσεις που αποφασίζεται η εκπόνηση των 
μελετών από ας υπηρεσίες του Συμβουλίου Περιοχής. 

4. Εισηγείται για την σκοπιμότητα ανάθεσης της κατα¬ 
σκευής τεχνικών έργων σε τρίτους. Καταρτίζει προδιαγραφές 
τεχνικών έργων και τηρεί τις διαδικασίες ανάθεσης έργων σε 
τρίτους (δημοπρατήσεις. αξιολόγηση προσφορών, εισήγηση 
σχετικών αποφάσεων, σύνταξη συμβάσεων κ.λπ.). 

5. Επιβλέπει την εκτέλεση τεχνικών έργων που εκτελού- 
νται είτε με αυτεπιστασία είτε από τρίτους. Τηρεί τις διαδικα¬ 
σίες παρακολούθησης και ελέγχου εκτέλεσης και παραλαβής 
τεχνικών έργων από ποιοτικής, ποσοτικής άποψης και συμβα¬ 
τική άποψης. 

6. Φροντίζει την τήρηση της νομοθεσίας που έχει σχέση με 
την ανάθεση, παρακολούθηση, εκτέλεση και παραλαβή μελε- 

τών και έργων. 

7. Συντόσσει τις τεχνικές προδιαγραφές για την προμήθεια 
μηχανημάτων, τεχνικού εξοπΜσμού ή υλικών για τις ανάγκες 
του Συμβουλίου Περιοχής, και συμμετοχή στις αντίστοιχες 
επιτροπές αξιολόγησης προσφορών και παραλαβής, 

8. ΕκτελεΙ κάθε φύσης σχεδιαστικές εργασίες για τις ανά¬ 
γκες της Υπηρεσίας. 

β) Γραφείο συντήρησης και λειτουργίας Τεχνικής Υποδο- 

ι^ή<:· 

1. Μεριμνά για την συντήρηση και καλή λειτουργία της Τε¬ 
χνικής Υποδομής του Συμβουλίου Περιοχής άσον αφορά τις 
ηλεκτρολογικές και υδραυλικές εγκαταστάσεις και εγκατα¬ 
στάσεις ηλεκτροφωτισμού. 

γ) Γραφείο Προστασίας Περιβάλλοντος. 

1. Μεριμνά για την τήρηση των διατάξεων προστασίας του 
περιβάλλοντος τόσο του φυσικού (ακτές, δάση, επιφανειακά 
και υπόγεια ύδατα, αέρας) όσο και του δομημένου (κοινόχρη¬ 
στοι χώροι κ.λπ.). 

2 . Αναφέρει παραβάσεις της κείμενης νομοθεσίας για επι¬ 
βολή κυρώσεων από τους ΟΤΑ και το Συμβούλιο Περιοχής. 

4. ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΣΧΕΔΙΑΣΜΟΥ 
ΤΗΣ ΑΝΑΠΤΥΞΗΣ. 

Αρμοδιότητες και αντικείμενα του Γ ραφείου αυτού είναι: 

1. Η κατάρτιση παρακολούθηση και υλοποίηση των μεσο- 
χράνιων και ετησίων τοπικών αναπτυξιακών προγραμμάτων 
του Συμβουλίου Περιοχής. 

2 . Η αξιοποίηση των πλουτοπαραγωγικών πόρων διακοινο- 
τικής ή διαδημοτικής σημασίας. 

3. Η παρακολούθηση των πόρων διαχείρισης των χρηματο¬ 
δοτήσεων από το Πρόγραμμα Δημοσίων Επενδύσεων και από 
τους πόρους των προγραμμάτων της Ευρωπαϊκής Ενωσης 
που αφορούν την περιοχή. 

4. Η διατύπωση προτάσεων για την κατάρτιση των μεσο- 
χρόνιων Νομαρχιακών αναπτυξιακών προγραμμάτων. 

5. Η συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική κατά¬ 
σταση στην περιοχή. 

Αρθρο 4ο 

Η απόφαση αυτή επιβαρύνει τον πρόυπολογισμό οικονομι¬ 
κού έτους 1996 του 2ου Συμβουλίου Περιοχής με ποσό που 
δεν μπορεί να προσδιοριστεί, ομοίως και για τα επόμενα οικο¬ 
νομικά έτη. 

Η παρούσα να δημοσιευθεΐ στην Εφημερίδα της Κυβερνή- 
σεως. 

Ρόδος, 16 Απριλίου 1996 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

- ♦ - 

Αριθ.2182 

Σύσταση Οργανισμού Εσωτερικής Υπηρεσίας της Κοινότητας 

Πυργίου Ν. Κεφαλληνίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων: α) 176 του Δημοτικού και Κοι¬ 
νοτικού Κώδικα Π.Δ/γμα 410/95, β) 12 του Ν. 1188/81 και γ) 
15τουΝ. 1586/1986, 

2. Την αριθμ. 1/96 απόφαση του Κοινοτικού Συμβουλίου 
Πυργίου σχετικά με την σύσταση Οργανισμού Εσωτερικής 
Υπηρεσίας του. 

3 Τη σύμφωνη γνωμοδότηση του Υπηρεσιακού Συμβου¬ 
λίου του αρθρ. 37 του Ν. 2190/1994 όπως διατυπώθηκε στο 
αριθμ. 4/16.2.1996 πρακτικό του. 

4. Την υπαγωγή της Κοινότητας Πυργίου στις διατάξεις του 


Α' μέρους του Ν. 1188/81 που εγκρίθηκε με την αριθμ. 
6191/28,11.1995 απόφαση Περιφερειακής Δ/νσης και δη- 
μοσιεΰθηκε στο αριθμ. 1031/14.12.1995 ΦΕΚ τ.Β . 

5. Την οικονομική δυνατότητα της Κοινότητας Πυργίου, 
αποφασίζουμε: 

Εγκρίνουμε την αριθμ. 1 /96 απόφαση του Κοινοτικού Συμ¬ 
βουλίου Πυργίου με την οποία ψηφίζεται ο Οργανισμός Εσω¬ 
τερικής Υπηρεσίας της Κοινότητας αυτής, ο οποίος θα εμφα¬ 
νίζει την κατωτέρω σύνθεση. 

Η οργανική σύνθεση και διαβάθμιση του τακτικού προσωπι¬ 
κού της κοινότητας Πυργίου ορίζεται ως κατωτέρω: 

Μόνιμο προσωπικό 

Κατηγορία ΔΕΙ Διοικητικού. 

Μία (1) θέση υπαλλήλου με βαθμό Δ’-Α'. 

Κάλυψη δαπάνης: 

Από τις διατάξεις της απόφασης αυτής προκαλεΐται δάπάνη 
σε βάρος του πρδυπολογισμού της Κοινότητας Πυργίου, 
ύψους 3.293.486 δρχ. κατά το τρέχον έτος και για τα επό¬ 
μενα χρόνια με το αυτό ποσόν ετησίως προοαυξημένο με τις 
νόμιμες αυξήσεις. 

Για την ανωτέρω δαπάνη θα γραφεί πίστωση στον πρδυπο- 
λογισμό της Κοινότητας τρέχοντος χρήσεως ύψους 

3.^3.486 δρχ. και στον Κ,Α. 05/111.1. 

Η παρούσα απόφαση να δημοσιευθεΐ στην Εφημερίδα της 
Κυβερνήσεως. 

Αργοστόλι, 6 Μαρτίου 1996 

Ο Περ/κός Δ/ντής 
ΒΑΣΙΛΕΙΟΣ ΓΙΑΝΝΟΥΛΗΣ 

- ¥ - 

Αριθ. 734 

Τριετής απαγόρευση κυνηγίου στην περιφέρεια τοιν κοινοτή¬ 
των Βλασίου, Δροσάτου, ΠετροχωρΙου, Κουμπουριανών, 

Καρυάς, ΜεοοβουνΙου και Αργιθέας περιοχής Δασ. Μου- 

ζακίου Καρδίτσας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΑΡΔΙΤΣΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Περί 
Δασικού Κωδικός., τις διατάξεις του άρθρου 7 Ν. 177/75, κα¬ 
θώς και τις διατάξεις της Δ14985/85 Διυπουργικής Απόφα¬ 
σης ΥΠΕΘΟ-ΥΠ.ΓΕ. (ΦΕΚ 757/Β/Θ5). 

2. Τις διατάξεις του Π.Δ. 94/93 (ΦΕΚ 40Α/22.3.93) σε 
συνδυασμό με εκείνες του άρθρου 1 του Ν. 2026/92 (ΦΕΚ 
43/Α/92). 

3. Τις αριθ. 1522/1.6.1995.1352/5.4.1996 θετικές ειση¬ 
γήσεις του Δασαρχείου ΜουζακΙου και τις αριθ. 108/4.5.95, 
4/2.4.1996 προτάσεις του Κυνηγετικού Συλλόγου Μουζα- 
κίου, ως και τη σύμφωνη γνώμη των κοινοτήτων της περιοχής, 
αποφασίζουμε: 

Απαγορεύουμε το κυνήγι όλων των θηραμάτων και για τρία 
(3) έτη, σε έκταση 70.000 στρεμμάτων, στην περιοχή των χω¬ 
ρίων Βλασίου, Δροσάτου, Πετροχωρίου, Κουμπουριανών, Κα¬ 
ρυάς, Μεσοβουνίου και Αργιθέας. με σκοπό την προστασία 
και ανάπτυξη του ενδημικού θηράματος. 

Τα όρια της απαγορευμένης περιοχής Θήρας ορίζονται ως 

Αρχίζουν από τον Αυχένα Τύμπανο περιοχής Αργιθέας και 
κατεβαίνει το ρέμμα «Αργιθεάτη* μέχρι τη συμβολή του με το 
ρέμμα «Κουμπουριανίτη». 

Στη συνέχεια με κατεύθυνση Βόρεια ανεβαίνει το ρέμμα 
«Κουμπουριανίτη» μέχρι τη θέση «Παληαντώνη». Από εκεί 
πάντα με κατεύθυνση βόρεια ανεβαίνει το ρέμμα Πετριλιώτη 
μέχρι τη θέση «Τυρολόγος». Στη συνέχεια ανεβαίνει το ρέμμα 
«Βλασιώτη. μέχρι τη θέση «Γέφυρα Βί^οΙου». Από εκεί ακο- 

λουθεί τον επαρχιακό δρόμο μέχρι το χωριό Βλόσι. Στη συνέ¬ 
χεια ακολουθεί τον δασόδρομο «Χωριό Βλόσι - Προφήτης 
Ηλίας. μέχρι τη θέση Προφήτης ΗλΙας, όπου με κατεύθυνση 
βόρεια ακολουθεί τον ώσόδρομο «Προφήτης Ηλίας - Αγιος 
Κων/νος» μέχρι τη συμβολή του με τον δασόδρομο « Αγιος Νι¬ 
κόλαος - Τύμπανος». Από εκεί με κατεύθυνση Δυτική ακο¬ 
λουθεί τον δασόδρομο « Αγιος Νικόλαος - Αγιος Κων/νος - 
Ελατός - Οβριό - Σταυρός» μέχρι Αυχένας Τύμπανου. σημείο 
όπου και άρχισε. 

Οι παραβάτες τιμωρούνται με τις ποινές που προβλέπονται 
οπό τα άρθρα 287 και 288 του Ν.Δ. 86/69 «Περί Δασικού Κω¬ 
δικός», το άρθρο 16 του Ν.Δ. 996/1971 και τις διατάξεις της 
αριθ. 414985/28.10.1995 Απόφασης «Μέτρα για την πτηνο- 
πανίδα». 

Η απόφαση αυτή να δημοσιευθεί στην Εφημερίδα της Κυ- 
βερνήσεως και θα ισχύει από το κυνηγετικό έτος 1996 - 
1997. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Καρδίτσα, 24 Απριλίου 1996 

Ο Περιφερειακός Διευθυντής 
ΧΡΗΣΤΟΣ ΘΕΟΔΩΡΟΥ 

-♦- 

Αριθ. 4064 (β) 

Οργανισμός Εσωτερικής Υπηρεσίας του Συμβουλίου Περιο¬ 
χής της 1 ης Εδαφικής Περιφέρειας Ν. Λέσβου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΕΣΒΟΥ 
Έχοντας υπόφη: 

1. Τις διατάξεις του άρθρου 12 του Ν. 1188/81 όπως συ¬ 
μπληρώθηκαν με το άρθρο 26 του Ν, 1832/89 και με το Ν. 
2307/95. 

2. Το άρθρο 48 του Ν. 2218/94. 

3. Το 242/95 Π.Δ. με το οποίο συστάθηκαν τα Συμβούλια 
Περιοχής Νομ. Λέσβου, 

4. Την αριθ. 6/9.10.1995 απόφαση του Δ.Σ. του Σ.Π. εδα¬ 
φικής Περιφέρειας Ν. Λέσβου. 

5. Το αριθ. 82/16.2.1996 πρακτικό του Υπηρεσιακού Συμ¬ 
βουλίου Δημοτικών και Κοινοτ. Υπαλλήλων. 

6. Τις πραγματικές ανάγκες σε προσωπικό της υπηρεσίας 
του Σ.Π. της 1ης Εδαφικής Περιφέρειας. 

7. Τις διατάξεις του άρθρου 28Α του Ν. 1558/85 όπως αυτό 
προστέθηκε με το άρθρο 27 του Ν. 2081 /92 σχετικά με τον 
έλεγχο των δαπανών που προκαλούν οι κανονιστικές αποφά¬ 
σεις, αποφασίζουμε: 

Εγκρίνουμε την 1/5.12.1995 απόφαση του Δ.Σ. του Συμ¬ 
βουλίου Περιοχής της 1ης Εδαφικής Περιφέρειας Ν. Λέσβου 
που έχει ως εξής: 

Α. Υπηρεσιών; 

1. Τμήμα Διοικητικού - Οικονομικού και παροχής υπηρε¬ 
σιών προς τους πολίτες. 

2. Τμήμα Σχεδιαομού - Προγραμματισμού και Τεχνικής 


Υποστήριξης. 

Β. Προσωπικού: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ Π.Ε. με βαθμούς Δ, Γ. Β. Α 
Π.Ε1 Διοικητικός - Οικονομικός θέσεις 2 

ΚΑΤΗΓΟΡΙΑ Τ.Ε. με βαθμούς Δ. Γ. Β, Α 
Τ.Ε. 17 Διοικητικός - Λογιστικός θέσεις 1 

Τ.Ε. 18 Τμήμα Διοίκησης Μονάδων Τοπικής Αυτ/σης 
(ΤΔΜΤΑ) β^οεις 1 

ΚΑΤΗΓΟΡΙΑ Δ.Ε. με βαθμούς Δ, Γ. Β, Α 
ΔΕ1 Διοικητικός - Λογιστικός θέσεις 2 

ΔΕΙ 4 Ελεγκτών εσόδων-εξόδων ΟΤΑ θέσεις 1 


ΔΕΙ δ Εισηρακτόρων θέσεις 1 

ΔΕ3 Τηλεφωνητών θέσεις 1 

ΚΑΤΗΓΟΡΙΑ Υ.Ε. με βαθμούς Ε, Δ, Γ, Β 
Υ,ΕΙ Κλητήρων - Θυρωρών γενικών καθηκόντων θέσεις 1 
Υ.Ε. Προοϋίπικού καθαριότητας θέσεις 1 

ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ Π.Ε. με βαθμούς Δ, Γ, Β, Α 
Π.Ε.3 Πολιτικών Μηχανικών θέσεις 3 

Π.Ε.4 Αρχιτεκτόνων Μηχανικών θέσεις 1 

η.Ε.5 Μηχανολόγων Μηχανικών ηλεκτρολόγων μηχανικών 
μηχανολόγων - ηλεκτρολόγων μηχανικών θέσεις 1 

Π.Ε.β Τοπογράφων μηχανικών θέσεις 1 

Π.Ε,ΙΙ Πληροφορικής θέσεις 1 

ΚΑΤΗΓΟΡΙΑ Τ.Ε. με βαθμούς Δ. Γ, Β, Α 
Τ.Ε. 5 Τεχνολόγων τοπογράφων μηχανικών θέσεις 1 

Τ.Ε. 19 Πληροφορικής θέσεις 1 

Τ.Ε. 20 Πολιτικών Έργων Υποδομής θέσεις 1 

ΚΑΤΗΓΟΡΙΑ Δ.Ε. με βαθμούς Δ, Γ, Β, Α 
Δ.Ε.5 Δομικών έργων (υδραυλικών-ηλεκτρολόγων)θέσεις 1 
Δ.Ε.6 Σχεδιαστών θέσεις 2 

Δ.Ε. 29 Οδηγών αυτοκινήτων θέσεις 1 

Δ.Ε. 38 Προσωπικού Η/Υ θέσεις 1 

ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ Π.Ε. με βαθμούς Δ, Γ. Β, Α 
Π.Ε.8 Γεωλόγων θέσεις 1 

Π.Ε.9 Γεωπόνων θέσεις 1 

Π.Ε. 14 Δασολόγων θέσεις 1 

ΚΑΤΗΓΟΡΙΑ Τ.Ε. με βαθμούς Δ, Γ, Β, Α 
Τ. Ε. 13 Τεχνολογίας - Γεωπονίας θέσεις 1 

ΚΑΤΗΓΟΡΙΑ Δ.Ε. με βαθμούς Δ, Γ, Β, Α 
Δ,Ε.12 Δασοφυλάκων-Αγροφυλάκων θέσεις 3 


Κατά τα λοιπά ισχύει όπως έχει η 1/1996 απόφαση του 
Συμβουλίου Περιοχής της 1ης εδαφικής Περιφέρειας Ν. Λέ¬ 
σβου. 

Με την παρούσα απόφαση προκαλεΐται δαπάνη σε βάρος 
του προϋπολογισμού του Σ.Π. ύφους 150 εκατ. δρχ. περίπου 
ετησίως με τις νόμιμες αναπροσαρμογές. 

Η απόφαση αυτή να δημοσιευθεί οτην Εφημερίδα της Κυ- 
βερνήοεοις. 

Μυτιλήνη, 25 Απριλίου 1996 

Ο Περιφερειακός Διευθυντής 
ΑΝΤΩΝΗΣ ΔΕΜΕΝΑΓΑΣ 

-♦- 

Αριθ. 177 (7) 

Μεταβίβαση κοινοχρήστων εκτάσεων στην Κοινότητα Μα- 
κρυγιάλου Ν. Πιερίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΙΕΡΙΑΣ 
Έχοντας υπόφη: 

1. Τις διατάξεις του Νόμου 2218/94 (άρθρ. 3) «Περί Νο¬ 
μαρχιακής Αυτοδιοίκησης», όπως τροποποιήθηκε και συ- 
μπληρώ^κε με το Νόμο 2240/94. 

2. Τις διατάξεις του άρθρου 164 του Αγροτικού Κώδικα. 

3. Το αριθμ. 231/14.2,96 έγγραφο της Κοινότητας Μακρυ- 
γιάλου με το οποίο ζητάει την μεταβίβαση κοινοχρήστων τε¬ 
μαχίων της Συμπ/κής Διανομής έτους 1996 του αγρ/τος Μα- 
κρυγιάλου και διαθεσίμων οικοπέδων της Οριστικής Διανομής 
έτους 1939 του Συν/σμού Μακρυγιάλου. 

4. Τα κτηματολογικά στοιχεία της Συμπ/κής διανομής 
έτους 1968 του αγρ/τος Μακρυγιάλου και της Οριστικής δια¬ 
νομής των οικοπέδων του Συν/σμού Μακρυγιάλου έτους 
1939 από τα οποία προκύπτει όη τα κοινόχρηστα και διαθέ¬ 
σιμα τεμάχια που ζητάει η Κοινότητα Μακρυγιάλου με το πα- 



ραπάνω έγγραφό της ανήκουν οτην κυριότητα του Υπουρ¬ 
γείου Γεωργίας. 

5. Το γεγονός ότι με την εν λόγω μεταβίβαση θα προστα¬ 
τευτούν οι εκτάσεις αυτές από διάφορους καταπατητές και 
συγχρόνως θα αξιοποιηθούν από την ανωτέρω Κοινότητα 
προς όφελος αυτής και των κατοίκων της. 

6. Σχετική εισήγηση της Δ/νσης Γεωργίας Ν. Πιερίας, απο¬ 
φασίζουμε: 

Μεταβιβάζουμε κατά πλήρη νομή και κυριότητα και άνευ 
καταβολής τιμήματος ή άλλης αποζημιώσεως στο Νομικό 
πρόσωπο της Κοινότητας Μακρυγιάλου τις παρακάτω κοινό¬ 
χρηστες εκτάσεις της Συμπ/κής Διανομής έτους 1996 και 
διαθέσιμα οικόπεδα της Οριστικής διανομής έτους 1939 του 
Συν/σμού Μακρυγιάλου. 

ΚΟΙΝΟΧΡΗΣΤΕΣ ΕΚΤΑΣΕΙΣ Σ.Δ. έτους 1996 
Αριθμ. 970 τεμάχιο έκτασης 93125 τμ. δάσος - κοινόχρη- 
στο 

Αριθμ. 1099α τεμάχιο έκτασης 44757 τμ. δάσος - κοινό- 
χρηστο 

Αριθμ. 1045 τεμάχ'Ο έκτασπζ 71688 τμ. δάοος - κοινόχρη¬ 
στο 

Αριθμ. 995 τεμάχιο έκτασης 7000 τμ. δρόμοι κοινοί 
Αριθμ. 1044 τεμάχιο έκτασης 13687 τμ. δρόμοι κοινοί 
Αριθμ. 1070 τεμάχιο έκτασης 1375 τμ. δρόμοι κοινοί 
Αριθμ. 1092 τεμάχιο έκτασης 1000 τμ. δρόμοι κοινοί 
ΔΙΑΘΕΣΙΜΑ ΟΙΚΟΠΕΔΑ Ο.Δ. έτους 1939 
Αριθμ. 236 οικόπεδο έκτασης 108 τμ. 


Αριθμ. 237 οικόπεδο έκτασης 108 τμ. 

Αριθμ. 238 οικόπεδο έκτασης 108 τμ. 

Αριθμ. 240 οικόπεδο έκτασης 108 τμ. 

Αριθμ. 241 οικόπεδο έκτασης 108 τμ. 

Αριθμ. 242 οικόπεδο έκτασης 108 τμ. 

Αριθμ. 243 οικόπεδο έκτασης 108 τμ. 

Αριθμ. 244 οικόπεδο έκτασης 109 τμ. 

Αριθμ. 245 οικόπεδο έκτασης 104 τμ. 

Αριθμ. 246 οικόπεδο έκτασης 104 τμ. 

Αριθμ. 248 οικόπεδο έκτασης 104 τμ. 

Αριθμ. 249 οικόπεδο έκτασης 104 τμ. 

Αριθμ. 250 οικόπεδο έκτασης 85 τμ. 

Η κυριότητα επί τοίν παραπάνω εκτάσεο»ν αποκτάται από 
την Κοινότητα Μακρυγιάλου από της μεταγραφής της παρού¬ 
σας απόφασης στο Υποθηκοφυλακείο Κατερίνης με φρο¬ 
ντίδα της παραπάνω Κοινότητας μετά τη δημοσίευσή της 
στην Εφημερίδα της Κυβερνήσεως. 

Η μεταβίβαση των παραπάνω εκτάσεων τελεί υπό τους 
όρους και περιορισμούς των διατάξεων του άρθρου 15 του ΝΔ 
216/73. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Κατερίνη, 1 Απριλίου 1996 

Ο Περιφερειακός Διευθυντής 
ΑΘΑΝΑΣΙΟΣ ΒΛΑΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


